CELEX: C2004/168/11
Language: sk
Date: 2004-06-26 00:00:00
Title: Vec T-129/04: Žaloba podaná dna 1. apríla 2004 Develey Holding GmbH & Co. Beteiligungs KG proti Úradu pre harmonizáciu vnútorného trhu (ochranné známky a vzory)

26.6.2004   
            
            
               SK
            
            
               Úradný vestník Európskej únie
            
            
               C 168/6
            
         Žaloba podaná dna 1. apríla 2004 Develey Holding GmbH & Co. Beteiligungs KG proti Úradu pre harmonizáciu vnútorného trhu (ochranné známky a vzory)
   (Vec T-129/04)
   (2004/C 168/11)
   Jazyk konania: nemčina
   Develey Holding GmbH & Co. Beteiligungs KG, so sídlom Unteraching (Nemecko), zastúpený H. P. Kuntz-Hallstein a R. Kuntz-Hallstein, ktorý si zvolil adresu na doručovanie v Luxemburgu, podal 1. apríla 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo dňa 20. 1. 2004.
            
         
               —
            
            
               zaviazal žalovaný orgán na náhradu trov konania.
            
         Dôvody žaloby a hlavné argumenty:
   
               Prihlásená ochranná známka spoločenstva:
            
            
               Trojrozmerná ochranná známka pre tvar umelohmotnej fľaše – prihláška č. 2579381
            
         
               Výrobky alebo služby:
            
            
               Výrobky triedy 29, 30 a 32 (okrem iného paradajkový pretlak, mlieko a mliečne výrobky, majonézy, kečup, ovocné nápoje).
            
         
               Rozhodnutie napadnuté pred odvolacím senátom:
            
            
               Zamietnutie zápisu 
            
         
               Rozhodnutie odvolacieho senátu:
            
            
               Zamietnutie odvolania
            
         
               Dôvody žaloby:
            
            
               Porušenie článku 74, ods. 1 a článku 45 nariadenia (ES) č. 40/94 (1), porušenie článku 73 nariadenia (ES) č. 40/94 tým, že žalovaný orgán vyhlásil, že nie je viazaný skoršími zápismi v členských štátoch a porušenie článku 7, odseku 1, nariadenia (ES) č. 40/94
            
         
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Úr. vest. L 11, s. 1).